איי חואן פרננדס

איי חואן פרננדס (בספרדית: Archipiélago Juan Fernández) הם ארכיפלג, המיושב בדלילות וכלכלתו נסמכת על תיירות ועל דיג. האיים ממוקמים בדרום האוקיינוס השקט כ־600 ק"מ מול חופה של צ'ילה. בארכיפלג שלושה איים געשיים עיקריים: אי רובינזון קרוזו, אי אלכסנדר סלקירק ואי סנטה קלרה. האיים נתפרסמו בזכות המלח אלכסנדר סלקירק, שירד מספינתו בשנת 1704 אל אי בודד (שלימים ייקרא אי רובינזון קרוזו), ושרד בו כ-5 שנים לאחר שננטש, עד לחילוצו על ידי ספינה חולפת ב-1709. דמותו וסיפורו שימשו השראה לרומן רובינזון קרוזו מאת דניאל דפו, שיצא לאור כעשור לאחר מכן. נכון לשנת 2023, אוכלוסיית האי מונה כ-1,087 תושבים, מתוכם כ-900 מתגוררים בעיר הבירה סן חואן באוטיסטה(ספ'). קישורים חיצוניים אתר האינטרנט הרשמי של איי חואן פרננדס איי חואן פרננדס, באתר אנציקלופדיה בריטניקה (באנגלית) איי חואן פרננדס באתר city population הערות שוליים